CELEX: 62012TN0488
Language: sl
Date: 2012-11-12 00:00:00
Title: Zadeva T-488/12: Tožba, vložena 12. novembra 2012 – CITEB in Belgo-Metal proti Parlamentu

12.1.2013   
            
            
               SL
            
            
               Uradni list Evropske unije
            
            
               C 9/42
            
         Tožba, vložena 12. novembra 2012 – CITEB in Belgo-Metal proti Parlamentu
   (Zadeva T-488/12)
   2013/C 9/76
   Jezik postopka: francoščina
   
      Stranke
   
   
      Tožeči stranki: Cit Blaton SA (CITEB) (Schaerbeek, Belgija) in Belgo-Metal (Wetteren, Belgija) (zastopnik: R. Simar, odvetnik)
   
      Tožena stranka: Evropski parlament
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               ničnostno tožbo razglasi za nično;
            
         
               —
            
            
               razglasi za nično odločbo, s katero je generalna direkcija Evropskega parlamenta za infrastrukturo in logistiko 7. septembra 2012 zavrnila ponudbo tožečih strank in naročilo dodelila drugemu ponudniku ter o kateri sta bili tožeči stranki obveščeni 7. in 18. septembra 2012;
            
         
               —
            
            
               Evropskemu parlamentu naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata dva tožbena razloga.
   
               1.
            
            
               Prvi tožbeni razlog: kršitev členov 89(1) in (2) ter 92 Finančne uredbe (1), člena 135(1) in (5) Izvedbene uredbe (2) in člena 49 Direktive 2004/18 (3) ter načel konkurence, preglednosti, enakosti, sorazmernosti in skrbnosti, ker v izpodbijani odločbi ni poročila, ki ga pripravi odbor za ocenjevanje in ki pomeni razlog iz odločbe, ki s tem tožečim strankam ne omogoča preveriti pravilnosti izbrane ponudbe.
            
         
               2.
            
            
               Drugi tožbeni razlog: očitna napaka pri presoji in kršitev obveznosti obrazložitve, člena 100(2) Finančne uredbe, razpisne dokumentacije in določb, ki urejajo dodelitev naročila, ker izpodbijana odločba ni izčrpno in primerno obrazložena, saj ne vsebuje informacij iz poročila odbora za ocenjevanje.
            
         
      (1)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 74).
   
      (2)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL, posebna izdaja v slovenščini, poglavje 1, zvezek 4, str. 145).
   
      (3)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132).